কুবলাই খান
কুবলাই খান ছিলেন তলুই ও সরঘাঘতানি বেকির দ্বিতীয় পুত্র। তাঁর পিতামহ ছিলেন চেঙ্গিস খান। ১২৬০ খ্রিস্টাব্দে কুবলাই খান তাঁর বড় ভাই মংকু খানের স্থলাভিষিক্ত হন। কুবলাই খানের আরেক ভাই হালাকু খান পারস্য জয় করেন এবং সেখানে ইলখানাত নামে রাজ্য প্রতিষ্ঠা করেন।
তোলুই খান
তোলুই ও তার নেস্টরিয়ান খ্রিষ্টান স্ত্রী সোরগাগতানি বেকির ছেলেরা হলেন মংকে খান, কুবলাই খান, আরিক বোকে ও হালাকু খান। প্রথম তিনজনের প্রত্যেকে খাগান খেতাব ধারণ করেছিলেন। অন্যদিকে হালাকু খান ইলখানাত প্রতিষ্ঠা করেন। কুবলাই খান চীনের ইউয়ান রাজবংশ প্রতিষ্ঠা করেন। তোলুইয়ের ছেলে কুবলাই ও আরিক বোকের মধ্যে দ্বন্দ্বের ফলে সাম্রাজ্যের ক্ষমতায় ভাঙ্গন ধরেছিল। পরবর্তী গৃহযুদ্ধে খানাতগুলি পরস্পরের প্রতিপক্ষ হয়ে দাঁড়ায়।